ปวดหัว,ท้ายทอย,หน้า และ ฟัน ซีกซ้ายคะจะเป็นโรคอะไรไหมค่ะ ปวดตุบๆเลย
สวัสดีค่ะ อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้นจากที่เล่ามา แนะนำให้รับประทานยาพาราเซตามอลบรรเทาอาการนะคะ และแนะนำให้สังเกตว่า บริเวณฟันหรือเหงือกที่อาการเจ็บปวดที่ชัดเจนหรือไม่ หากมีอาการเจ็บปวดจริง แนะนำไปพบทันตแพทย์เพื่อตรวจรักษานะคะแต่หากไม่ได้มีปัญหาที่ฟัน แต่อาการปวดเรื้อรังจนรบกวนการใช้ชีวิต แนะนำไปพบแพทย์เพื่อตรวจดูอาการอีกทีนะคะ